CELEX: 32012D0820
Language: fi
Date: 2012-12-19 00:00:00
Title: 2012/820/EU, Euratom: Komission täytäntöönpanopäätös, annettu 19 päivänä joulukuuta 2012 , luvan antamisesta Alankomaille olla ottamatta huomioon eräitä toimiluokkia tai käyttää eräitä likimääräisiä arvioita arvonlisäverosta kertyvien omien varojen perustan laskemiseksi tehdyn päätöksen 90/180/Euratom, ETY, muuttamisesta (tiedoksiannettu numerolla C(2012) 9567)

21.12.2012   
            
            
               FI
            
            
               Euroopan unionin virallinen lehti
            
            
               L 352/63
            
         KOMISSION TÄYTÄNTÖÖNPANOPÄÄTÖS,
   annettu 19 päivänä joulukuuta 2012,
   luvan antamisesta Alankomaille olla ottamatta huomioon eräitä toimiluokkia tai käyttää eräitä likimääräisiä arvioita arvonlisäverosta kertyvien omien varojen perustan laskemiseksi tehdyn päätöksen 90/180/Euratom, ETY, muuttamisesta
   (tiedoksiannettu numerolla C(2012) 9567)
   (Ainoastaan hollanninkielinen teksti on todistusvoimainen)
   (2012/820/EU, Euratom)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Euroopan atomienergiayhteisön perustamissopimuksen,
   ottaa huomioon arvonlisäverosta kertyvien omien varojen lopullisesta yhdenmukaisesta kantomenettelystä 29 päivänä toukokuuta 1989 annetun neuvoston asetuksen (ETY, Euratom) N:o 1553/89 (1) ja erityisesti sen 13 artiklan,
   sekä katsoo seuraavaa:
   
               (1)
            
            
               Yhteisestä arvonlisäverojärjestelmästä 28 päivänä marraskuuta 2006 annetun neuvoston direktiivin 2006/112/EY (2) 370 artiklan mukaisesti jäsenvaltiot, jotka 1 päivänä tammikuuta 1978 verottivat liitteessä X olevassa A osassa mainittuja liiketoimia, voivat jatkaa niiden verottamista. Kyseiset liiketoimet on otettava huomioon arvonlisäverosta kertyvien omien varojen perusteen laskemisessa.
            
         
               (2)
            
            
               Direktiivin 2006/112/EY 371 artiklan mukaisesti jäsenvaltiot, jotka 1 päivänä tammikuuta 1978 vapauttivat arvonlisäverosta liitteessä X olevassa B osassa mainitut liiketoimet, voivat kussakin jäsenvaltiossa kyseisenä ajankohtana voimassa ollein edellytyksin jatkaa niiden vapauttamista. Kyseiset liiketoimet on otettava huomioon arvonlisäverosta kertyvien omien varojen perusteen laskemisessa.
            
         
               (3)
            
            
               Alankomaiden osalta komissio teki asetuksen (ETY, Euratom) N:o 1553/89 perusteella päätöksen 90/180/Euratom, ETY (3), jolla se salli Alankomaiden 1 päivästä tammikuuta 1989 olla ottamatta huomioon tiettyjä toimiluokkia ja käyttää eräitä likimääräisiä arvioita arvonlisäverosta kertyvien omien varojen perusteen laskemiseksi.
            
         
               (4)
            
            
               Alankomaat on verottanut direktiivin 2006/112/EY liitteessä X olevan B osan 5 kohdassa tarkoitettuja liiketoimia 1 päivästä tammikuuta 1993. Tätä tarkoitusta varten annettu lupa olisi peruutettava mainitusta päivästä alkaen.
            
         
               (5)
            
            
               Komissio pyysi Alankomaita tarkastamaan, tarvitaanko edelleen näitä sille toistaiseksi myönnettyjä lupia, ja vahvistamaan tämän komissiolle. Alankomaat vahvisti, että lupa soveltaa likimääräisiä arvioita direktiivin 2006/112/EY liitteessä X olevan B osan 5 kohdassa tarkoitettuihin liiketoimiin ei enää ollut tarpeellinen.
            
         
               (6)
            
            
               Yhteisön sääntöjen selkeyden ja avoimuuden vuoksi säännökset, jotka ovat vanhentuneet tai joiden voimassaolo on päättynyt, olisi kumottava.
            
         
               (7)
            
            
               Tässä päätöksessä säädetyt toimenpiteet ovat omia varoja käsittelevän neuvoa-antavan komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Poistetaan päätöksen 90/180/Euratom, ETY 1 artiklan 2 kohta.
   2 artikla
   Tämä päätös on osoitettu Alankomaiden kuningaskunnalle.
   
      Tehty Brysselissä 19 päivänä joulukuuta 2012.
      
         
            Komission puolesta
         
         Janusz LEWANDOWSKI
         
            Komission jäsen
         
      
   
   
      (1)  EYVL L 155, 7.6.1989, s. 9.
   
      (2)  EUVL L 347, 11.12.2006, s. 1.
   
      (3)  EYVL L 99, 19.4.1990, s. 30.